stanford-oval/wikipedia huggingface dataset:
Walter Runeberg
Elämänvaiheita

Walter pääsi ylioppilaaksi yksityistodistuksella vuonna 1858. Hän opiskeli Kööpenhaminassa, Roomassa ja vuodesta 1876 Pariisissa. Kööpenhaminan nelivuotinen kausi sisälsi työskentelyä Bertel Thorvaldsenin opissa olleen H. V. Bissenin ohjauksessa. Tällöin hän omaksui uusklassismin ihanteita, joiden mukaan taiteen tulee vaikuttaa ihmisiin ylevöittävästi ajatuksen ja tunteen puhtauden ja muodon kauneuden avulla. Ranskan-kausi toi mukanaan realismin näkemyksiä, mutta pääosin Runeberg pysyi uusklassismin kannalla. Hänen teoksiaan on muun muassa Apollon ja Marsyas (1874), Suomen ensimmäinen suuri marmoriveistos, joka toteutettiin arpajaisista saaduilla varoilla. Walter Runeberg sai filosofian kunniatohtorin arvon vuonna 1907.
Walter Runeberg oli naimisissa 1867–1916 Lina Elfvingin (k. 1916) kanssa.
Tuotanto

Runebergin tuotannon valtajuonteena ovat muotokuvat, joita hän teki aikansa pohjoismaisista merkkihenkilöistä ja suomalaisista suurmiehistä. Hänen töitään ovat muiden muassa Johan Ludvig Runebergin muistomerkki Helsingin Esplanadin puistossa ja Aleksanteri II:n muistomerkki Senaatintorilla sekä Pietari Brahen patsas Raahessa ja Turun Brahenpuistossa (molemmat 1888). Aleksanteri II:n patsaalla on monivaiheinen syntyhistoria. Patsaskilpailun voittanut Johannes Takanen kuoli, ja Runebergin oli toteutettava teos Takasen suunnitelman mukaisesti.
Walter Runebergin veistoskokoelma

Porvoossa olevassa Runebergin koti -museossa on Walter Runebergin veistoskokoelma. Yli 100 teoksen kokoelmassa on muun muassa muotokuvia, monumenttiteosten luonnoksia ja kipsiveistoksia.
Walter Runebergin veistoskokoelma > Teoksia

Kilian Stolbaeus, Lund, Ruotsi.
Otto Donner. Walter Runebergin veistoskokoelma, Porvoo.
Sofia Kovalevskaja, Walter Runebergin veistoskokoelma, Porvoo.
Erik Julin, 1873, Turku.
J. L. Runeberg, 1885, Helsinki.
Suomi-neito, 1885, J. L. Runebergin muistomerkin jalusta, Helsinki.
Axel Wilhelm Wahrenin muistomerkki, 1887, Forssan vanhalla kehräämöalueeella.
Henrik C. Borgströmin rintakuva, 1888, Kaupunginpuutarha, Helsinki.
Pietari Brahe, 1888, Turku.
Pietari Brahe, 1888, Raahe.
Danaidit, 1893, Lastensairaalan piha-alue, Helsinki.
Pax, 1893, Turun pääkirjaston aula, Turku.
August Borgströmin reliefi, 1902, Forssa.
Anders Jahan Retzius, 1906, Lund.
Fredrik von Rettig, 1915, Turun pääkirjaston aula, Turku.
Taiteen haltija, 1887, Hietaniemen hautausmaa, Helsinki.
Walter Runebergin hauta, Hietaniemen hautausmaa, Helsinki.
Taiteen haltija kipsi malli, 1887, Walter Runebergin veistoskokoelma, Porvoo.
Apollon ja Marsyas, 1874, Ateneum, Helsinki.
J. L. Runebergin rintakuva, 1904, Pietarsaari.
Julius af Lindforsin rintakuva, 1909, Kaupunginpuutarha, Helsinki.
Ossian Schaumanin rintakuva, Pietarsaari.
Runebergin muistokivi ja reliefi, 1939/2017, Savonlinna.
Leo Mechelinin rintakuva, 1943 (1909), Säätytalo, Helsinki.
Lähikuva Runebergin muistomerkin laatasta ja reliefistä, Savonlinna.
Aiheesta muualla

Kuvia tai muita tiedostoja aiheesta Walter Runeberg Wikimedia Commonsissa
Walter Runeberg Valtion taidemuseon kokoelmissa
Walter Runeberg (Arkistoitu – Internet Archive)
Walter Runeberg 1838-1938, Helsingin Sanomat, 30.10.1938, nro 293, s. 12, Kansalliskirjaston digitaaliset aineistot
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Saksa  Suomi (KANTO)  Yhdysvallat  Ruotsi  Vatikaani 
Taiteenala:  KulturNav  Musée d'Orsay  ULAN 
Henkilöt:  Kansallisbiografia  Biografiskt Lexikon  Uppslagsverket Finland  Biografiasampo  Ylioppilasmatrikkeli 1853–1899 
Aleksanteri II:n muistomerkin jalustan Laki-veistos, jonka hahmot tulkittiin myöhemmin Suomi-neidoksi ja Suomen leijonaksi. Veistoksesta on olemassa kaksi alkuperäisen kokoista kopiota, toinen Presidentinlinnan valtiosalissa ja toinen Säätytalon pääportaikossa.
Mutalan kirkko

| Mutalan kirkko |
| --- | --- |
 Mutalan kirkko Joensuussa vuonna 2016
Sijainti:  Mutalantie 12, Joensuu
Koordinaatit:  62°36′45″N, 29°47′31″E
Seurakunta:  Rantakylän seurakunta
Rakentamisvuosi:  1965
Suunnittelija:  kunnaninsinööri A.O. Laiho
Avoinna yleisölle :  Kirkko purettiin vuonna 2019
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Mutalan kirkko oli Joensuun Mutalan kaupunginosassa sijainnut, vuonna 1965 valmistunut evankelis-luterilainen kirkko ja seurakuntatalo. Kirkko rakennettiin palvelemaan kasvanutta Mutalan aluetta ja etenkin sen lapsiperheitä. Kuopion hiippakunnan piispa Olavi Kares vihki kirkon käyttöön 15.6.1965. Kirkkosalin lisäksi rakennuksessa oli keittiö, kokoontumistiloja ja neljä asuntoa, jotka olivat kirkon loppuvaiheessa vuokrattuina. Rantakylän seurakunta järjesti Mutalan kirkossa toimintaa etenkin nuorille.
Kirkon toiminta päättyi messuun sunnuntaina 7. tammikuuta 2018, minkä jälkeen tiloissa ei enää järjestetty seurakunnan toimintaa. Joensuun seurakuntayhtymä pyrki myymään kirkkorakennuksen vuodesta 2015 asti, mutta sopivaa ostajaa huonokuntoiselle rakennukselle ei löytynyt.
Mutalan kirkko purettiin huhtikuussa 2019. Kirkon irtaimistoa lahjoitettiin muille seurakunnille, minkä lisäksi irtaimistoa myytiin kaikille avoimessa huutokaupassa. Myöhemmin seurakuntayhtymä myi tontin ja paikalle kaavoitettiin pienkerrostaloja.
Roy Ayers

| Roy Ayers |
| --- | --- |
 Ayers esiintymässä Perthissä helmikuussa 2011.
Henkilötiedot
Syntynyt: 10. syyskuuta 1940 Los Angeles, Kalifornia, Yhdysvallat
Kuollut: 4. maaliskuuta 2025 (84 vuotta) New York City, New York, Yhdysvallat
Ammatti:  muusikko
Muusikko
Aktiivisena:  1962–2025
Tyylilajit:  jazz, jazz-funk, soul jazz, fuusiojazz, jazz-pop
Soittimet:  vibrafoni ja piano 
Yhtyeet:  Roy Ayers Ubiquity, RAMP
Levy-yhtiöt:  Atlantic, Columbia, Golden Mink, Ichiban, Nature Sounds, Polydor
Aiheesta muualla
Kotisivut
  [ Muokkaa Wikidatassa ] [ ohje ]  
Roy Ayers (10. syyskuuta 1940 Los Angeles, Kalifornia, Yhdysvallat – 4. maaliskuuta 2025 New York City, New York, Yhdysvallat) oli yhdysvaltalainen jazzvibrafonisti ja -laulaja. Hän yhdisti onnistuneesti jazzin, funkin ja diskomusiikin 1970-luvun puolivälissä ja 1980-luvun alussa.
Elämä ja ura

Ayers kasvoi musikaalisessa perheessä: hänen isänsä soitti pasuunaa ja hänen äitinsä opetti Roylle pianoa. Ayers levytti 1960-luvulla West Coast -jazzia Curtis Amyn, Jack Wilsonin ja The Gerald Wilson Orchestran kanssa. Hän soitti myös Teddy Edwardsin, Chico Hamiltonin, Hampton Hawesin ja Phineas Newbornin kanssa. Musiikkisessio Herbie Mannin kanssa Hermosa Beachissa johti neljä vuotta kestäneeseen kiertueeseen huilistin kanssa.
Ayers esiintyi nimekkäästi Mannin hittialbumilla Memphis Underground ja levytti kolme sooloalbumia Atlantic Recordsille. Hän perusti Roy Ayers Ubiquity -yhtyeen, joka levytti useita albumeita Polydor Recordsille ja joissa oli mukana soittajia kuten Sonny Fortune, Billy Cobham, Omar Hakim ja Alphonse Mouzon. Roy Ayers Ubiquity oli rhythm and bluesia ja fuusiojazzia soittava yhtye, jonka vaikutteina olivat aluksi Miles Davis ja The Herbie Hancock Sextet, mutta joka siirtyi hiljalleen jazzista soittamaan rhythm and bluesia, funkia ja diskoa. Ayersin levytykset menestyivät kaupallisesti ja useat hänen singlensä päätyivät rhytm and blues -musiikkilistoille.
1980-luvulla Ayers teki musiikkia nigerialaisen muusikon Fela Kutin kanssa, perusti Uno Melodic Records -levy-yhtiön ja tuotti sekä sanoitti useita kappaleita useille eri artisteille. Hip hopin ja jazzin sulautuessa yhteen 1990-luvun alussa Ayers vieraili Gurun Jazzmatazz-albumilla vuonna 1993 ja esiintyi New Yorkin klubeilla Gurun ja Donald Byrdin kanssa.
Roy Ayers kuoli New York Cityssä 4. maaliskuuta 2025 pitkän sairauden jälkeen.
Diskografia > Albumit

West Coast Vibes (1963)
Virgo Vibes (1967)
Stoned Soul Picnic (1968)
Daddy Bug (1969)
Ubiquity (1971)
He’s Coming (1972)
Red Black and Green (1973)
Coffy (1973)
Virgo Red (1973)
Change Up the Groove (1974)
A Tear to a Smile (1975)
Mystic Voyage (1975)
Everybody Loves the Sunshine (1976)
Vibrations (1976)
Lifeline (1977)
Let’s Do It (1978)
Step into Our Life (1978) (Wayne Hendersonin kanssa)
You Send Me (1978)
Fever (1979)
No Stranger to Love (1979)
Love Fantasy (1980)
Prime Time (1980) (Wayne Hendersonin kanssa)
Music of Many Colors (1980) (Fela Kutin kanssa)
Africa, Center of the World (1981)
Feeling Good (1982)
Silver Vibrations (1983)
Drivin’ On Up (1983)
In the Dark (1984)
You Might Be Surprised (1985)
I’m the One (For Your Love Tonight) (1987)
Wake Up (1989)
Nasté (1995)
Perfection (2000)
Aiheesta muualla

Kuvia tai muita tiedostoja aiheesta Roy Ayers Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Ranska  BnF data  Saksa  Israel  Yhdysvallat  Tšekki  Alankomaat 
Taiteenala:  MusicBrainz 
Henkilöt:  DDB 
Muut:  Europeana  IdRef
Internet-käyttäjät ikuisesti

| Internet-käyttäjät ikuisesti - IKI ry |
| --- | --- |
Perustettu:  1995
Toimiala:  Sähköpostin ja verkkosivujen uudelleenohjaus
Kotipaikka:  Espoo, Suomi
Jäsenmäärä:  noin 29 270 (2025)
Puheenjohtaja:  Patrik Andersin (2025)
Jäsenlehti:  Ikitotuus (1995–2002)
Aiheesta muualla
Sivusto
Infobox OKVirheellinen NIMI-arvo: 
Internet-käyttäjät ikuisesti - IKI ry on keväällä 1995 perustettu suomalainen aatteellinen yhdistys, joka tarjoaa jäsenilleen pitkäaikaisia sähköposti- ja verkkosivuosoitteita. Pääideana on tarjota pysyvä ikuisesti toimiva sähköpostiosoite eli nk. ikiosoite, joka pysyy samana, vaikka jäsen vaihtaisikin sähköpostipalveluntarjoajaansa.
Yhdistyksen puheenjohtaja vuonna 2025 on Patrik Andersin.
Toimintatapa

Yhdistys ei tarjoa sähköpostipalvelua tai verkkosivutilaa itse. Se ei myöskään operoi palveluidensa tarvitsemia tietoliikenneyhteyksiä. IKI tarjoaa omilla palvelimillaan vain sähköpostin ja verkkosivujen uudelleenohjausta. Yhdistyksen jäsen voi koska tahansa vaihtaa sähköpostinsa ja verkkosivun ohjauksen osoitetta.
IKI antaa jäsenelleen kaksi tai useampia sähköpostialiaksia tyyppiä esimerkiksi etunimi.sukunimi@iki.fi tai tunnus@iki.fi. Käyttäjän on annettava toimiva sähköpostiosoite, johon IKI ohjaa ikiosoitteella saapuneet sähköpostit. Mikäli jäsen vaihtaa sähköpostipalveluaan, riittää vain ilmoitus uudesta sähköpostiosoitteesta IKI:lle, niin saapuneet viestit ohjataan uuteen osoitteeseen ikiosoitteen pysyessä samana. Jäsen voi ohjata ikiosoitteella tulleet sähköpostit myös useampaan sähköpostiosoitteeseen. Vastaavasti IKI tarjoaa verkkosivuosoitteelle aliaksen, tyyppiä www.iki.fi/etunimi.sukunimi/ tai www.iki.fi/tunnus/ (myös linkit muotoa www.iki.fi/~tunnus/ toimivat), joka ohjautuu jäsenen haluamaan WWW-osoitteeseen.
Yhdistys

Internet-käyttäjät ikuisesti - IKI ry on rekisteröity yhdistysmuotoiseksi. Yhdistys nähtiin turvallisempana vaihtoehtona kuin yrityksen perustaminen, sillä sen ajateltiin turvaavan toiminnan jatkuvuus pitkäksi aikaa. IKI:n jäsenmäärä ylitti 10 000 vuonna 2003 ja 20 000 vuonna 2011. Vuoden 2019 alussa IKI ry:llä oli noin 27 500 jäsentä. Yhdistykseen liittyy vuosittain noin 750 uutta jäsentä.
Yhdistys ei peri vuosimaksua, mutta siihen liittyessä tulee maksaa kertaluonteinen liittymismaksu, jolla toiminta rahoitetaan. Palvelun saa käyttöönsä maksun maksettua. Liittymismaksu oli vuonna 2020 40 €. Yhdistyksellä on mahdollisuus periä maksu uudelleen toiminnan jatkuvuuden varmistamiseksi. Yhdistyksen jäsenyyteen vaaditaan jonkinlainen yhteys Suomeen. Riittäväksi yhteydeksi on hyväksytty se, että pystyy täyttämään suomeksi olevan jäsenhakemuksen ja maksamaan suomalaiselle tilille maksun.
Yhdistys > Hallinto ja varainhallinta

Järjestön varallisuus riittää vuosikymmeniksi ja se on sijoitettu eteenpäin. Vuoden 2016 tilikaudella yhdistyksen varallisuus oli 437 000 €. Kustannusten nousu 2010-luvulla on kääntänyt toimintaa tappiolliseksi.
Yhdistys pitää hallituksen kokoukset verkon välityksellä säästääkseen toimijoiden aikaa. Keskimäärin hallituksen jäseneltä menee pari päivää kuukaudessa yhdistystoimintaan. Hallituksen jäsenet eivät saa rahallista korvausta työstään, mutta työilloissa tarjotaan ilmaista pizzaa. Monet yhdistyksen toimijoista ovat töissä tietotekniikka-alalla.
Yhdistys on ottanut kantaa ja antanut lausuntoja muun muassa tiedustelulainsäädännöstä ja tiedonhankintalain kehityksestä. Aatteellisesti yhdistys näkee toimivansa kuin postilaitos aikanaan – tuottaen kansalaisille sähköisiä peruspalveluita.
Palvelun toteutus

Yhdistys hankkii kilpailutuksen perusteella tietoliikennekapasiteetin ja tilat palvelimille. Yhdistyksen palvelimet on kahdennettuna sekä Espoossa että Tampereella, joissa kummassakin on eri palveluntarjoaja yhteyksien toimivuuden takaamiseksi.
Palvelun suurimmaksi ongelmaksi yhdistys mainitsee sähköpostiohjelman asetusten säätämisen työläyden käyttäjälle itselleen.
Historia

Yhdistyksen idea keksittiin Teknillisen korkeakoulun opiskelijoiden saunaillassa vuonna 1995. Opiskelijat pohtivat mitä tehdä valmistumisen jälkeen, kun oma sähköpostiosoite ja verkkosivuosoite lopettavat toimintansa. He pohtivat myös miten työsähköpostiosoitekin vaihtuu aikanaan. Näiden ongelmien ratkaisuksi kehitettiin palvelu, joka ohjaa sähköpostit aina oikeaan osoitteeseen ikuisesti.
Yhdistyksen perustajilla oli aikaisempaa kokemusta järjestötoiminnasta. Yhdistysmuotoisen toiminnan nähdään mahdollistavan "vähemmän ryppyotsaisen" tavan toimia kuin yritystoiminta.
Nykyään puolet käyttäjistä ohjaa sähköpostinsa iki-osoiteesta Gmailiin. Kaupalliset palvelut eivät ole vähentäneet palvelun suosiota. Palvelua käyttävät näkevät, että kaupalliset palvelut voivat aina lopettaa toimintansa tai muuttua maksullisiksi, mutta yhdistys toimii luotettavasti.
Aiheesta muualla

Verkkosivusto
Knowit

Knowit oy on konsulttiyritys, joka toimii kolmella eri liiketoiminta-alueella: digitaalinen asiakaskokemus, liikkeenjohdon konsultointi ja teknologia. Knowitilla on yli 4 000 työntekijää Ruotsissa, Norjassa, Suomessa, Tanskassa, Puolassa ja Saksassa ja se on listattu Tukholman OMX-pörssissä. Knowitilla on toimipisteet Helsingissä, Tampereella, Turussa ja Oulussa.
Knowit Oy:n logo
Historia

Knowit Oy oli aikaisemmalta nimeltään Endero Oy. Vuonna 2010 Endero siirtyi yrityskaupalla osaksi Tukholmassa pörssilistattua Knowit-konsernia, jonka pääkonttori sijaitsee Tukholmassa. Knowit:n ylimääräinen yhtiökokous hyväksyi kaupan 29.12.2009 ja kauppa astui voimaan 1.1.2010. Endero Oy muutti nimensä Knowit Oy:ksi 22.5.2012. Knowit Oy:n toimitusjohtajana toimii Tommi Grönholm.
Saavutuksia

Knowit Oy voitti pääpalkinnon The European Software Testing Awards 2013 -kilpailussa kategoriassa ”Paras julkisen sektorin testausprojekti”. ja vuonna 2014 Knowitin toteuttama Suunto Sport Pages valittiin eurooppalaisessa Digital Communication Awards -kilpailussa parhaaksi verkkosivustoksi.  Lokakuussa 2017 Knowit Oy valittiin maailman suurimman ohjelmistotestausyhdistyksen ISTQB:n Global Partneriksi ensimmäisenä Pohjoismaissa.  Knowit Oy valittiin Episerverin vuoden 2017 kumppaniksi.
Aiheesta muualla

Knowit Oy:n kotisivu
Knowit -konsernin verkkopalvelu
Eduard Profittlich

Eduard Profittlich SJ (1890–1942) oli saksalaissyntyinen jesuiitta ja katolinen pappi Virossa, sittemmin katolisen kirkon apostolinen asiainhoitaja vuodesta 1931 ja myöhemmin Hadrianopoliksen titulaariarkkipiispa vuodesta 1936. Hän kuoli neuvostoliittolaisessa vankilassa vuonna 1942. Paavi Franciscus on hyväksynyt hänen autuaaksijulistamisensa, minkä on tarkoitus tapahtua vuoden 2025 aikana.
Twisted Sister

| Twisted Sister |
| --- | --- |
 Twisted Sister Ruotsissa 2007.
Tiedot
Toiminnassa:  1972–1987 1988 1997 2001 2002 2003–2016
Tyylilaji:  hard rock   heavy metal   glam metal   shock rock
Kotipaikka:  Long Island, New York, Yhdysvallat
Laulukieli:  englanti
Jäsenet:  Dee Snider, laulu   Jay Jay French, kitara   Eddie Ojeda, kitara   Mark Mendoza, basso   Mike Portnoy, rummut  
Levy-yhtiö:  Demolition Records  
Aiheesta muualla
Kotisivut
Infobox OKNimi-testi OK: 
Twisted Sister oli yhdysvaltalainen heavy metal -yhtye, joka toimi vuosina 1972–2016. Yhtyeen viimeisen kokoonpanon 2010-luvulla muodostivat laulaja, keulahahmo ja pääasiallinen lauluntekijä Dee Snider, kitaristit French ja Eddie Ojeda, basisti Mark Mendoza ja rumpali Mike Portnoy.
Twisted Sister julkaisi yhteensä kuusi studio-, viisi kokoelma- ja seitsemän livealbumia. Yhtyeen maailmanlaajuisesti menestynein studioalbumi on vuonna 1984 ilmestynyt Stay Hungry, joka julkaistiin kokonaisuudessaan uudelleennauhoitettuna versiona vuonna 2004 nimellä Still Hungry. Vuonna 2007 yhtye julkaisi myös metallimusiikiksi sovitettuja joululauluja sisältäneen albumin A Twisted Christmas. Yhtyeen tunnetuimpia kappaleita ovat "I Wanna Rock", "We're Not Gonna Take It", "The Price", "Stay Hungry", "You Can't Stop Rock 'n' Roll", "Come Out and Play", "Leader Of The Pack" ja "Burn In Hell".
Historia

Twisted Sisterin perusti kitaristi Jay Jay French New Yorkissa vuonna 1972. Alkuperäiseen kokoonpanoon lukeutuivat myös laulaja Michael Valentine, kitaristi Billy Diamond, basisti Kenny Neill ja rumpali Mell Starr. Yhtyeen suurimpina innoittajina toimivat varhaiset heavy metal -yhtyeet, kuten Led Zeppelin, Black Sabbath ja Judas Priest sekä glam rock -yhtyeet, kuten Alice Cooper, David Bowie, Slade ja T. Rex.
Yhtyeen miehistö vaihtui yhtyeen alkuaikoina useasti. Eddie Ojeda liittyi toiseksi kitaristiksi vuonna 1975, Dee Snider laulajaksi 1976 ja Mark Mendoza basistiksi vuonna 1978. Yhtyeen ensimmäiset singlet ilmestyivät vuonna 1979. Seuraavina vuosina yhtye alkoi saada suosiota Yhdysvalloissa.  A.J. Peron liittymisen myötä yhtye nauhoitti debyyttialbuminsa Under the Blade, joka julkaistiin vuonna 1982. Sen jälkeen yhtye alkoi saada suosiota myös Euroopassa. Yhtyeen läpimurto tapahtui kaksi vuotta myöhemmin julkaistulla albumilla Stay Hungry. Se kävi myös esiintymässä Suomessa Alavuden Aulavalla Rantarockissa vuonna 1986.
Twisted Sister hajosi ensimmäisen kerran vuonna 1987 Dee Sniderin erottua yhtyeestä, viiden julkaistun täysimittaisen albumin jälkeen.
Hajoamisensa jälkeen Twisted Sister teki satunnaisia paluuesiintymisiä ennen kuin palasi virallisesti esiintymislavoille vuonna 2003. Jälleen, kolme vuotta myöhemmin, Dee Snider ilmoitti yhtyeen lopettavan toimintansa. Syynä lopettamiseen oli Sniderin mukaan se, että he halusivat antaa tilaa nuoremmille yhtyeille. "Olen aina inhonnut bändejä, jotka eivät älyä lopettaa ajoissa", Snider sanoi haastattelussa. Yhtye julkaisi loppuvuodesta vielä joulualbumin A Twisted Christmas.
Vuoden 2007 alussa yhtye päätti jatkaa uraansa myös Suomeen marraskuussa ulottuneella maailmankiertueellaan. 
Elokuussa 2008 yhtye esiintyi Tuurin Miljoona Rockissa. Seuraavassa kuussa yhtye esiintyi Lempäälän Ideaparkissa. Yhtye esiintyi Suomessa myös vuonna 2011 pääesiintyjänä Qstock-festivaalitapahtumassa Oulussa sekä Kotkan meripäivillä.
Twisted Sister ilmoitti huhtikuussa 2015 lopettavansa toimintansa 40-vuotisen taipaleen jälkeen. Vuonna 2016 järjestetty "The Forty and F**k It" -kiertue jäi Twisted Sisterin viimeiseksi. Yhtye esiintyi viimeisen kerran Suomessa Porispere-festivaalin pääesiintyjänä 2016.
Musiikki

Yhtyeen musiikki on melodista hard rockia rosoisin soundein. Kappaleiden teemoina on usein itsenäisyys ja oman tien kulkeminen, mutta asiaa on riittänyt myös musiikista ja sen ylistämisestä. Twisted Sisterin esittämä musiikki on pääosin hard rockia, heavy metalia ja glam metalia. Ulkoasunsa johdosta yhtye määritellään useasti myös shock rockiksi. Twisted Sister on yksi suomalaisen Lordi-yhtyeen esikuvista, ja Dee Snider ja Jay Jay French ovat mukana Lordin The Arockalypse -levyllä: Snider puhuu introkappaleessa SCG3 Special Report ja French soittaa kitarasoolon kappaleessa Chainsaw Buffet.
Pukeutuminen

Varsinkin 1980-luvulla Twisted Sister oli tunnettu räikeästä glamrockmaisesta pukeutumisestaan. Yhtye vei räikeyden muita aikakauden yhtyeitä pidemmälle. Varsinkin laulaja Dee Sniderin tuuhea vaalea kiharapehko, kasvomeikit ja esiintymisasusteet olivat yksi asia josta yhtye eritoten muistetaan. Snider sanoi Metal: A Headbanger's Journey -elokuvan haastattelussa hänen vaimonsa valinneen useimmat esiintymisasut. Twisted Sister käytti vielä 1999-2009 röyhelöisiä vaatteita ja kasvomeikkejä, mutta 2009 yhtye ilmoitti jättävänsä vanhan tyylin.
Jäsenet

Michael 'Valentine' O' Neil – laulu (1973–1974)
Jay Jay French – kitara (1972–2016)
Billy 'Diamond' Stiger – kitara, taustalaulu (1973–1974: kuoli 2015)
Kenny Neill – basso, taustalaulu (1973–1978)
Mel 'Starr' Anderson – rummut, taustalaulu (1973–1975)
Frank Karuba – laulu (1975)
Keith 'Angel' Angelino – kitara, taustalaulu (1975; kuoli 1986)
Kevin John Grace – rummut, taustalaulu (1975–1976)
Eddie ”Fingers” Ojeda – kitara (1975–2016)
Dee Snider – laulu (1976–1987, 1998–2016)
Mark "The Animal" Mendoza – basso (1978–2016)
Tony Petri – rummut, taustalaulu (1978–1980)
Ritchie Teeter – rummut, taustalaulu (1980–1981; kuoli 2012)
'Fast' Joey Brighton – rummut, taustalaulu (1981–1982; kuoli 2010)
Walt Woodward – rummut, taustalaulu (1982; kuoli 2010)
A. J. Pero – rummut (1982–1986, 1998–2015; kuoli 2015)
Joey 'Seven' Franco – rummut, taustalaulu (1987–1988)
Mike Portnoy – rummut (2015–2016)
Levytykset > Studioalbumit

Under the Blade (1982)
You Can't Stop Rock 'N' Roll (1983)
Stay Hungry (1984)
Come Out and Play (1985)
Love Is for Suckers (1987)
Still Hungry (2004,  uudelleenäänitys Stay Hungrysta)
A Twisted Christmas (2006)
Levytykset > Kokoelma-albumit

Big Hits & Nasty Cuts (1992)
We're Not Gonna Take It and Other Hits (2001)
The Essentials (2002)
I Wanna Rock – The Ultimate Twisted Sister Collection (2005)
The Best of the Atlantic Years (2016)
Levytykset > Livealbumit ja DVD:t

Live at Hammersmith (1994)
Club Daze Volume 1, The Studio Sessions (1999)
Club Daze Volume 2, Never Say Never (2001)
Live at Wacken – The Reunion (2005)
The Video Years DVD (2007)
A Twisted Christmas LIVE – A December to Remember DVD (2007)
Live at the Astoria (2008)
Live at the Marquee (2011)
Rock 'n' Roll Saviors - The Early Years (2016)
Metal Meltdown (2016)
Levytykset > EP-levyt

Ruff Cuts (1982)
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen kotisivu.
Twisted Sister
|  Dee Snider  Jay Jay French  Eddie Ojeda  Mark Mendoza  Mike Portnoy  |
| --- | --- |
Studioalbumit:  Under the Blade  You Can't Stop Rock 'N' Roll  Stay Hungry  Come Out and Play  Love Is for Suckers  Still Hungry  A Twisted Christmas 
Kokoelma-albumit:  Big Hits & Nasty Cuts  We're Not Gonna Take It and Other Hits  The Essentials  I Wanna Rock – The Ultimate Twisted Sister Collection  The Best of the Atlantic Years 
Livealbumit ja DVD:t:  Live at Hammersmith  Club Daze Volume 1, The Studio Sessions  Club Daze Volume 2, Never Say Never  Live at Wacken – The Reunion  The Video Years DVD  A Twisted Christmas LIVE – A December to Remember DVD  Live at the Astoria  Live at the Marquee  Rock 'n' Roll Saviors - The Early Years  Metal Meltdown 
EP:t:  Ruff Cuts 
Twisted Sister esiintymässä vuonna 2008.
Jay Jay French, Eddie Ojeda ja Dee Snider esiintymässä.